Kormány Kérdőív:

Intézkedések az Üzlet és Emberi Jogok Terén

**Üdvözöljük és köszönjük, hogy kitölti az alábbi kérdőívet.**

**A kérdőív célja, hogy felmérje a kormány intézkedéseit az üzlet és emberi jogok terén.**

**Az ENSZ Emberi Jogi Tanácsa által 2011 júniusában jóváhagyott** **ENSZ Üzleti és Emberi Jogi Irányelvei** **kötelezettségként írják elő az államok számára az üzleti szférával kapcsolatos emberi jogi jogsérelmektől való védelem nyújtását, a vállalatok felelősségét az emberi jogok tiszteletére vonatkozóan, és az áldozatok jogorvoslathoz való juttatásának szükségességét.**

**Az ebben a felmérésben szereplő kérdések arra vonatkoznak, hogy az egyes kormányok hogyan hajtják végre az ENSZ Irányelveket.** [**Itt**](file:///C%3A%5CUsers%5Cvago.julia%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CNXV2I400%5Cbusiness-humanrights.org%5Cen%5Cun-guiding-principles) **további eszközök és útmutatási anyagok állnak rendelkezésére.**

**A kérdőívet olyan kormányképviselőnek ajánlatos kitöltenie, aki ismeri a kormány üzlet és emberi jogok terén tett lépéseit. Egy kormányképviselő is koordinálhatja a kormány válaszát, vagy akár különböző osztályok vagy minisztériumok több kormányképviselője is kitöltheti a kérdőívet legjobb tudása szerint.**

**Néhány kérdés olyan információra vonatkozik, melyet kormányuk már esetleg eljuttatott az ENSZ üzlet és emberi jogok munkacsoportja** [**felméréséhez**](http://www.ohchr.org/Documents/Issues/Business/20140424-NAP_quesionnaire_ENG.doc) **korábban az idei év során. Ezeket egyértelműen megjelöltük arra az esetre, ha korábbi válaszukat szeretnék felhasználni ebben a kérdőívben is.**

[**A kérdőív online változatot itt tudja kitölteni.**](https://qtrial2014.az1.qualtrics.com/SE/?SID=SV_8pHZ3vjdP2hmomx)

**Kérjük, hogy október 31. napjáig töltse ki a kérdőívet, és ha bármilyen kérdése van, forduljon bizalommal munkatársunkhoz a** **horvath@business-humanrights.org** **email címen.**

## ****Ország****: Magyarország

## ****Választ adó Osztály/Minisztérium****: Nemzetgazdasági Minisztérium (NGM), Külgazdasági és Külügyminisztérium (KKM)

1. **Tett-e az Ön kormánya bármilyen, Ön által különösen sikeresnek vélt kezdeményezést azzal kapcsolatban, hogy csökkentse a vállalatok emberi jogokra gyakorolt negatív hatását? Kérjük, mutasson be egy vagy több példát.**

*Kérjük, hogy térjen ki arra is, hogy a bemutatott kezdeményezések hivatkoznak-e a nemzetközi emberi jogi normákra és hogy azok az érintettekkel való egyeztetés során kerültek-e elfogadásra.*

1. **Mely osztály vagy mely osztályok felelőssége az üzlet és emberi jogok kérdésével való foglalkozás az Ön kormányán belül?**

*Ha több osztály is érintve van, kérjük, hogy mutassa be, hogy kormánya hogyan gondoskodik a szervezeti egységek közötti koherencia megteremtéséről.*

***A kormányzaton belüli felelősségi kör megállapítása folyamatban van.***

***A kérdés – nem első helyen - érinti OECD Magyar Nemzeti Kapcsolattartó Pont (MNKP) felelősségi körét is. Az MNKP az NGM-ben a Nemzetközi Pénzügyi Főosztályon működik az OECD Nemzeti Tanács felügyelete, és a Pénzügypolitikáért Felelős Helyettes Államtitkár irányítása alatt. Ezen felül érinti a Külgazdasági és Külügyminisztérium felelősségi körét mind külgazdasági, mind multilaterális diplomáciai vonalon. Ez utóbbi vonatkozásában a kérdés a Nemzetközi együttműködésért felelős helyettes államtitkár felügyelete alatt működő Nemzetközi Szervezetek Főosztálya, s azon belül az Emberi Jogok Osztálya hatáskörébe tartozik.***

1. **Tett-e az Ön kormánya az üzlet és emberi jogok terén új kezdeményezéseket vagy megerősített-e már meglévőket az ENSZ Irányelvek 2011 júniusában történt jóváhagyása óta?**
* **Igen (kérjük, folytassa a 3.1-es kérdéssel)**
* **~~Nem (kérjük, folytassa a 4-es kérdéssel)~~**

|  |
| --- |
| **3.1 Az alábbiakban csatolunk egy olyan listát, mely azokat az emberi jogi témákat tartalmazza, melyekre vállalatok hatással lehetnek. Kérjük, jelölje ki azt az 5 kiemelt témát, mellyel kapcsolatban az Ön kormánya 2011 júniusa óta lépéseket tett.** |

Vállalkozások által érintett területek fajtái:

* Egészség (ideértve a környezet-egészség, a munkahelyi egészség és biztonság kérdéseit is)
* Kényszermunka és emberkereskedelem
* **Hátrányos megkülönböztetés (2)**
* Egyéb alapvető munkajogok (ideértve az egyesülési szabadságot és a szakszervezeti jogokat)
* Szexuális zaklatás
* Földdel kapcsolatos jogok és áttelepítés
* Vízhez való hozzáférés
* Lakhatás
* Szólásszabadság és magánélethez való jog
* Konfliktus-zónákban való tevékenység
* **Vállalati tevékenységekhez fűződő biztonsági szolgálatokkal kapcsolatos jogsértések (pl. kínzás és embertelen bánásmód)(6)**
* **Adókikerülés (1)**
* **Nők jogai (4)**
* Gyermekekre vonatkozó hatás, ideértve a gyermekmunkát
* Őslakos csoportok és/vagy **etnikai kisebbségek (5)**
* Bevándorló munkások
* Egyéb \_\_\_\_\_\_\_\_\_\_\_\_\_ (kérjük, részletezze)

**OECD Magyar Nemzeti Kapcsolattartó Pont tevékenységének erősítése (3)**

|  |
| --- |
| * 1. **Kérjük, hogy szíveskedjen a fentiekben kiemelt egy vagy több témát a kormány által megtett lépésekkel kapcsolatos konkrét példákkal szemléltetni.**
 |

*Kérjük, hogy térjen ki arra is, hogy a bemutatott kezdeményezések hivatkoznak-e a nemzetközi emberi jogi normákra és hogy azok az érintettekkel való egyeztetés során kerültek-e elfogadásra.*

Válaszában a következő intézkedésfajtákra utalhat[[1]](#footnote-1)

* Jogszabályi vagy alkotmányi szintű
* Szabályozó
* Bírósági
* Végrehajtási
* Közbeszerzési
* Állami finanszírozással kapcsolatos, mint például exporthitel ügynökségek intézkedései, vagy egyéb kormányzati kölcsönök vagy garanciák
* Vállalatokkal kapcsolatos emberi jogi jelentéstételi követelmények

Jövőben megvalósuló (a 3.1-ben nem szerepel)

Az Európai Parlament *és a Tanács* ***2014/95/EU irányelvé****nek* ***(2014. október 22.),*** *amely* ***a 2013/34/EU irányelvnek a nem pénzügyi és a sokszínűséggel kapcsolatos információknak bizonyos nagyvállalkozások és vállalatcsoportok általi közzététele tekintetében történő módosításáról*** szól, átültetéséről Magyarország legkésőbb 2016. december 6-ig köteles gondoskodni.

* Szociális és környezetvédelmi engedélyezési eljárás, beleértve a kötelező hatásvizsgálatokat is
* Állami tulajdonban lévő vállalatokhoz kapcsolódó lépések
* Befektetési és kereskedelmi egyezmények
* Útmutatások és ösztönző intézkedések

Kormányzati, emberi jogokra vonatkozó megfelelő gondossággal kapcsolatos intézkedések példáiért kattintson [ide](http://hrdd.accountabilityroundtable.org/sites/default/files/Human%20Rights%20Due%20Diligence%20-Examples-.pdf).

|  |
| --- |
| **Példák a fenti 3-as pontban elsőként kiemelt témával kapcsolatban megtett lépésekre****Az adókikerülés elleni fellépés jelentősebb adóigazgatási szervezeti és jogszabályi eszközei****Szervezeti eszközök*** az egységes Nemzeti Adó- és Vámhivatal (NAV) létrehozása – az adó- és vámhatóságot egyesítő új szervezet a hatékony, költségtakarékos közigazgatás elveire építve biztosítja az állam adó- és adójellegű bevételeinek teljes körű kontrollját és védelmét, a Bűnügyi Főigazgatóság felállításával akár a büntetőjog eszközeivel is;
* a kockázatkezelés folyamatos fejlesztése;
* új ellenőrzési módszerek, megközelítések, jelenhez közel eső időszakok vizsgálata;
* ellenőrzési akciók szervezése az áfa-csalással érintett szektorokban.

**Jogszabályi eszközök****1. Az adóregisztrációs eljárás és a fokozott adóhatósági felügyelet**2012. január 1-jétől új jogintézmény az **adóregisztrációs eljárás**, amelynek lényege, hogy az újonnan alakuló cégek nem automatikusan, hanem csak előzetes szűrést követően jutnak adószámhoz. A **fokozott adóhatósági felügyelet**jogintézménye lehetőséget ad az adóhatóságnak arra, hogy az adószám megállapítását valamint az üzletrész átruházást követően kockázatelemzési eljárást folytasson le, amely során az adózó által végezni kívánt tevékenységhez szükséges személyi, tárgyi és pénzügyi feltételek fennállásának ellenőrzése céljából kérdőívet küldhet ki.**2. Belföldi összesítő nyilatkozat** 2013. január 1-jétől az Art. (2003. évi XCII. törvény az adózás rendjéről) 31/B. §. alapján az adózóknak kereskedelmi partnerenként, tételesen számot kell adniuk azokról a belföldi értékesítéseikről és beszerzéseikről, ahol az áthárított adó összege a 2 millió forint egyedi értékhatárt meghaladja, valamint összevontan az egyedileg 2 millió forint alatti, de az elszámolási időszak egészét tekintve kereskedelmi partnerenként ezt az összeghatárt meghaladó értékű beszerzéseikről.**3. Az adószám felfüggesztése nélküli adószám törlés**A fiktív, tényleges gazdasági tevékenységet nem végző, adókötelezettségeiket huzamosabb ideje nem teljesítő, az adóhatóság számára elérhetetlen adózókkal szemben szigorúbb adóhatósági fellépést biztosít az az új rendelkezés, amely lehetőséget ad az adóhatóság számára, hogy **az adószám felfüggesztésének alkalmazása nélkü**l, a törvényben meghatározott feltételek fennállása esetén **az adószám törlését rendelje el**.**4. Fel nem fedett próbavásárlás**A jogintézmény lényege, hogy az ellenőr nem köteles felfedni magát, ha a próbavásárlás során mulasztást nem tár fel.**5. Egyes gazdasági események valódiságának vizsgálatára irányuló ellenőrzés**Az **egyes gazdasági események valódiságának vizsgálatára irányuló ellenőrzés** keretében kizárólag a kérdéses gazdasági eseményt kell az adóhatóságnak vizsgálnia az adómegállapítási időszak lezárása nélkül, ami elősegíti gyors, célzott vizsgálatok lefolytatását.**6. A visszaigényelt általános forgalmi adó általános kiutalási határidejének 75 napra történő módosítása**2012. évben a visszaigénylések teljesítésére nyitva álló kiutalási idő az általános forgalmi adó vonatkozásában 75 napra nőtt. Több idő áll rendelkezésre a körültekintő kiválasztásra, az esetleges kapcsolódó ellenőrzésekre. Lehetővé válik a gazdasági események alapos vizsgálata, ezzel együtt az egyes adókötelezettségek ellenőrzése során több információ begyűjtése az utólagos ellenőrzésre való áttéréshez és a megalapozott döntéshez.**7. Online pénztárgépek bevezetése**Az online pénztárgépekre való átállás folyamata eredményesnek és sikeresnek értékelhető. 2014. október 5-én az adóhatósághoz bekötött gépek száma meghaladta a 179 ezer db-ot, ami mutatja, hogy az átállás jó ütemben, a várakozásoknak megfelelően ment végbe. **8. A nyilvános, bárki számára hozzáférhető (internetről származó) adatok felhasználása**Az ellenőrzések során hasznos információk nyerhetők a világhálóra felkerült adatokból. Internetes adatgyűjtések alapján 2012. január 1-jét követően elsősorban a szépészeti, kozmetikai szolgáltatást nyújtók, webáruházak, valamint ingatlan bérbeadással foglalkozók ellenőrzéseit végezte az adóhatóság.**9. A szankciórendszer szigorítása**Adóeljárások során feltárt adóhiány esetén adóbírságot kell fizetni. Az adóbírság mértéke főszabály szerint az adóhiány 50 %-a. A korábbi 75 %-os adóbírság mértékével szemben a bevétel eltitkolásával, a bizonylatok, könyvek, nyilvántartások meghamisításával, megsemmisítésével elkövetett jogsértések esetére a jogalkotó 2012. január 1-jétől az adóhiány **200 százalékára** emelte az ilyen kirívóan jogellenes módon elkövetett jogsértések esetén kiszabható adóbírság mértékét.2012. január 1-től a **szokásos piaci ár megállapításával összefüggő nyilvántartási kötelezettség ismételt megszegését a törvény kiemelten szankcionálja** azzal, hogy ilyen esetben nyilvántartásonként (összevont nyilvántartásonként) **4 millió forintig** terjedő mulasztási bírságot helyez kilátásba, az ugyanazon nyilvántartást érintő ismételt mulasztás esetén pedig az adózó az első esetben kiszabott mulasztási bírság mértékének négyszereséig terjedő mulasztási bírsággal sújtható. További jelentős szigorítás, hogy a korábbi **általános bírságtétel helyett az adózó 1 millió forintig terjedő mulasztási bírsággal sújtható, ha iratmegőrzési kötelezettségének nem tesz eleget**. Amennyiben az adózó iratmegőrzési kötelezettségének a nyomdai úton előállított számla, nyugta megőrzésének elmulasztásával nem tesz eleget, függetlenül attól, hogy a számla, illetve nyugta felhasználása ténylegesen megtörtént-e, a kiszabható mulasztási bírság összege vállalkozások esetében 500 ezer forint és a hiányzó számlák, illetve nyugták számának szorzata által meghatározott összegig terjedhet. **10. A készpénzforgalom szigorítása**2012. január 1-jétől **a nem kapcsolt vállalkozások között készpénzben teljesített kifizetések bejelentésére vonatkozó értékhatár 5 millió forintról 2 millió forintra csökkent**. A bejelentési kötelezettség célja, hogy az adóhatóság információt szerezzen a meghatározott nagyságrend felett készpénzben teljesített kifizetésekről a bejelentés alapján.2013. január 1-jétől a bejelentési kötelezettségen túl a törvény előírja, hogy **pénzforgalmi számla nyitására kötelezett adózók** adóköteles tevékenységük keretében **szerződésenként egy naptári hónapban legfeljebb 1,5 millió forint összegben teljesíthetnek készpénzszolgáltatást**. A korlátozó rendelkezéseket be nem tartó feleket a készpénzszolgáltatásnak az 1,5 millió forintot meghaladó része után 20% mértékű mulasztási bírsággal sújthatja az adóhatóság. A bírság kiszabása során mérlegelésre nincs lehetőség.**11. Az Elektronikus Közúti Áruforgalom Ellenőrző Rendszer (EKAER)**A tervek szerint 2015-től a Közösségi termékértékesítéssel/termékbeszerzéssel, valamint az első belföldi adóköteles termékértékesítéssel összefüggő áruszállítások e-útdíj és egyéb kamerahálózat segítségével történő nyomon követését, valamint az elektronikusan – elemezhető formában – rögzített egyes fuvarozási adatok alapján működő NAV kockázatelemzési rendszere szerint szervezett fizikai ellenőrzést magában foglaló komplex árumozgás és árueredet ellenőrző rendszer. Célja az áruk útjának nyomon követése, az általános forgalmi adó adónemben elkövetett költségvetési csalások visszaszorítása, az árubeszerzések, értékesítések során keletkező közterhek megfizetésének biztosítása, valamint az, hogy Magyarországon ne kerülhessen forgalomba hozatalra olyan – elsősorban az ellenőrzési tapasztalatok alapján kockázatosnak ítélt – áru, amely előzetesen nem volt bejelentve az adóhatósághoz. **12. Az adóügyi információcserének az adókikerülés elleni fellépésben betöltött szerepe** Az információcsere elősegíti, hogy a részes államok jobban érvényt tudjanak szerezni saját belső adójogszabályaiknak az adófizetők jogainak egyidejű tiszteletben tartása mellett.Magyarország adóügyi információcsere hálózata jelenleg 103 országgal tesz lehetővé megkeresésre történő adóügyi információk kérését és kiadását, ami nagymértékben hozzájárul az adókikerülés visszaszorításához. A hálózat kibővítését nagyban elősegítette, hogy Magyarország 2013 novemberében aláírta az adóügyekben történő kölcsönös adminisztratív segítségnyújtásról szóló Egyezményt és annak Jegyzőkönyvét, amelyeket a 2014. évi XLII. törvény hirdetett ki.2011 júniusa óta Magyarország kettős adóztatás elkerüléséről szóló egyezményeinek száma is nőtt, amelyek szintén lehetővé teszik az adóügyi információcserét. Ilyen új egyezmény a 2011. évi LXXXIII. törvénnyel kihirdetett magyar-dán, a 2013. évi CLXI. törvénnyel kihirdetett magyar-emírségi, a 2012. évi XIV. törvénnyel kihirdetett magyar-georgiai, a 2012. évi XV. törvénnyel kihirdetett magyar-katari, a 2013. évi CLXXXVII. törvénnyel kihirdetett magyar-koszovói, a 2011. évi CXLV. törvénnyel kihirdetett magyar-mexikói, a 2011. évi CXLIV. törvénnyel kihirdetett magyar-brit, a 2011. évi LXXXIV. törvénnyel kihirdetett magyar-német, a 2013. évi CLXIII. törvénnyel kihirdetett magyar-svájci, a 2014. évi LII. törvénnyel kihirdetett magyar-szaúdi, illetve a 2014. évi XLIX. törvénnyel kihirdetett magyar-bahreini egyezmény.A kettős adóztatás elkerüléséről szóló egyezményeken kívül Magyarország Guernsey-vel és Jersey-vel adóügyi információcsere egyezményt kötött, amelyeket a 2013. évi CLXII. törvény, illetve a 2014. évi L. törvény hirdetett ki.A kérésre történő adóügy információcsere mellett az adókikerülés elleni küzdelem fontos eszköze az automatikus adóügyi információcsere is, aminek keretében az államok egymás között meghatározott információkörök tekintetében automatikus módon adatokat küldenek egymásnak. Magyarország az EU tagjaként alkalmazza az automatikus információcserére vonatkozó szabályokat, továbbá 2014. október 29-én aláírta a pénzügyi számlákkal kapcsolatos információk automatikus cseréjéről szóló, illetékes hatóságok közötti többoldalú Megállapodást, ami lehetővé teszi, hogy 50 állammal bonyolítson ilyen típusú információcserét. |

|  |
| --- |
| **Példák a fenti 3-as pontban másodikként kiemelt témával kapcsolatban megtett lépésekre****Az Európai Unió társfinanszírozásával megvalósuló Társadalmi megújulás Operatív Program (TÁMOP) támogatásokat biztosít a hátrányos megkülönböztetés leküzdése érdekében:**A TÁMOP 1.1.1. Segítség az újrakezdéshez elnevezésű program segítségével megváltozott munkaképességű emberek szakmához, munkahelyhez és saját tanácsadóhoz, munkáltatóik pedig 100%-os bérköltség támogatáshoz és egyéb pénzügyi kedvezményekhez juthatnak. A TÁMOP 1.4.3. Innovatív, kísérleti foglalkoztatási programok előzménye az EQUAL Közösségi Kezdeményezés magyarországi programja, amelynek keretében a munkaerőpiachoz kapcsolódó hátrányos megkülönböztetés és egyenlőtlenségek csökkentését célzó innovatív kísérleti projektek valósultak meg. A TÁMOP programok új vagy máshol sikeresen alkalmazott módszerek kipróbálását és átvételét támogatják, különösen a leghátrányosabb helyzetű kistérségekben élő, gyenge munkaerő-piaci pozíciókkal bíró tartósan munkanélküli, alacsony képzettségű emberek számára képzést, és foglalkoztatást kínáló komplex programok bevezetését. |

|  |
| --- |
| **Példák a fenti 3-as pontban harmadikként kiemelt témával kapcsolatban megtett lépésekre**A Nemzetgazdasági Minisztériumban működő MNKP [honlapjá](http://oecd.kormany.hu/oecd-nkp)n megtalálhatók az OECD Multinacionális vállalatokra vonatkozó irányelveivel (Irányelvek) kapcsolatos információk, így az emberi jogokkal kapcsolatos [ENSZ dokumentumokra vonatkozó hivatkozások](http://oecd.kormany.hu/ensz-dokumentumok) is. Az MNKP az Irányelvek népszerűsítése érdekében részt vesz a felelős üzleti magatartással kapcsolatos fontosabb [hazai események](http://oecd.kormany.hu/aktualis-esemenyek)en kiállítási standdal és/vagy az Irányelvekről készült brosúrájának, ill. az Irányelvek egyes fejezetei fordításának terjesztésével. |

|  |
| --- |
| **Példák a fenti 3-as pontban negyedikként kiemelt témával kapcsolatban megtett lépésekre****Nők jogai**A Magyar Kormány különféle támogatási programokkal, kedvezményekkel támogatja a nők munkavállalását, ilyenek:* **A TÁMOP 1.1.2. és 1.1.4. a hátrányos helyzetűek foglalkoztathatóságának javítása** érdekében, amely mások mellett a kisgyermekes anyák munkavállalását hivatott segíteni egyebek mellett bértámogatással, képzési támogatással.
* **Nők 40+program** azokat a nőket támogatja, akiknek legfeljebb három év hiányzik a 40 éves szolgálati idő megszerzéséhez és nyilvántartott álláskeresők. A munkaadó helyett meghatározott összegig az állam vállalja maximum 10 hónapig a munkabér és a járulékok 100 százalékát, amennyiben a munkáltató két hónap továbbfoglalkoztatást vállal támogatás nélkül.
* **GYED EXTRA intézkedéscsomag** 2014. január 1 óta könnyíti meg a munkába visszatérő édesanyák életét. Az intézkedéscsomag egyebek mellett korlátlan munkavállalást tesz lehetővé a GYED (gyermekgondozási díj) és GYES (gyermekgondozási segély) mellett, ha a gyermek elmúlt egyéves.
* A **Munkahelyvédelmi Akcióterv** kibővítésének keretében könnyebben térhetnek vissza a munkába a három vagy több gyermeket nevelő édesanyák. 2014-től a munkaadók a foglalkoztatás első három évében mentesülnek a szociális hozzájárulási adó megfizetése alól; a foglalkoztatás 4. és 5. évében pedig csupán 14,5%-nyi adót kell megfizetniük.
 |

|  |
| --- |
| **Példák a fenti 3-as pontban ötödikként kiemelt témával kapcsolatban megtett lépésekre****Etnikai kisebbség**A munkahelyteremtő programok keretében 2011-től azok a munkáltatók, amelyek roma származású munkavállalót alkalmaznak az újonnan létrehozott munkahelyen a 1 500 000 Ft-os támogatás mellett további 300 000 Ft plusz támogatást kapnak. |

|  |
| --- |
| **Példák a fenti 3-as pontban hatodikként kiemelt témával kapcsolatban megtett lépésekre****Vállalati tevékenységekhez fűződő biztonsági szolgálatokkal kapcsolatos jogsértések (pl. kínzás és embertelen bánásmód)**Magyarország 2011-ben csatlakozott a magán katonai és biztonsági vállalatokról szóló Montreux-i Dokumentumhoz, ill. 2012-ben csatlakozott a kínzás, és más megalázó vagy embertelen bánásmód elleni egyezmény fakultatív jegyzőkönyvéhez. |

1. **Elfogadott-e az Ön kormánya vagy el fog-e fogadni a jövőben az ENSZ Emberi Jogi Tanácsa és ENSZ üzlet és emberi jogok munkacsoportja ajánlásának megfelelően egy Nemzeti Cselekvési Tervet (National Action Plan) az üzlet és emberi jogok terén?[[2]](#footnote-2)**

*A Nemzeti Cselekvési Terv jövőbeni elfogadása esetén, kérjük, hogy szíveskedjen bemutatni annak tervezett idővonalát. Kérjük, hogy mutassa be kormányának a vállalati társadalmi felelősségvállalás kifejlesztése terén tett lépéseit vagy emberi jogi nemzeti cselekvési tervét is abban az esetben, ha azok tartalmaznak az üzlet és emberi jogokra vonatkozó utalásokat.*

A Kormány tervei között szerepel az üzleti szférára és emberi jogokra vonatkozó ENSZ irányadó elv hazai alkalmazásának, s ezzel összefüggésben egy Nemzeti Cselekvési Terv elfogadásának a vizsgálata. Jelenleg a CSR Cselekvési Terv elfogadásával a diszkriminációmentes munkáltatás ösztönzésén keresztül kívánja az üzleti és emberi jogok érvényesülését elősegíteni.

 **4.1 Ha az Ön kormánya elfogadott már egy Nemzeti Cselekvési Tervet vagy annak elfogadását tervezi, kérjük, hogy térjen ki arra is, hogy a cselekvési terv hivatkozik-e a nemzetközi emberi jogi normákra és hogy az elfogadására az érintettekkel való egyeztetés során került-e sor.**

A Nemzeti Cselekvési Terv elfogadásának vizsgálata minden releváns tényezőre, így a magyar jogrend részét képező nemzetközi emberi jogi normák figyelembe vételére és a társadalmi egyeztetésre is ki fog terjedni.

1. **Jogorvoslathoz való hozzáférés**

*Az alábbi kérdések megválaszolása során kérjük, hogy hogy térjen ki arra is, hogy a bemutatott kezdeményezések hivatkoznak-e nemzetközi emberi jogi normákra és hogy azok az érintettekkel, szakértőkkel (beleértve jogtanácsadókkal) való egyeztetés során kerültek-e elfogadásra.*

**5.1 Milyen lépéseket tett az Ön kormánya új bírósági vagy közigazgatási jogorvoslati utak kifejlesztése, vagy annak érdekében, hogy az áldozatok jogorvoslati lehetőségei elé gördülő akadályokat lebontsa?[[3]](#footnote-3)**

*A bemutatott jogorvoslati akadályok példának okáért magukban foglalhatják a jogorvoslati igény érvényesítésének magas költségét, vagy a jogi támogatás hiányát, így az ügyvédek és egyéb jogforrások, mint például a civil szervezetek által nyújtott jogsegély hiányát, vagy éppen egyéb jogi akadályokat, jogi elméleteket és tanokat, melyek az áldozatok vállalatok elleni emberi jogi jogérvényesítésének útjában állnak.*

*Az utalt lépések olyan intézkedéseket foglalhatnak magukban, mint például a jogsegély nyújtása, csoportkövetelések és csoportos keresetek engedélyezése, és forrásnövelés az ügyészek számára. A közigazgatási jogorvoslati lehetőségek magukban foglalhatják a munkaügyi bíróságok döntéseit, vagy egyéb végrehajtási erővel bíró rendelkezéseket.*

 **5.2 Milyen lépéseket tett az Ön kormánya nem bírósági jogorvoslati lehetőségek kidolgozására, a meglévő mechanizmusok fejlesztésére és az áldozatok jogérvényesítése elé gördülő akadályok lebontására?[[4]](#footnote-4)**

*A nem bírósági jogorvoslati lehetőségek magukban foglalhatják az OECD nemzeti kapcsolattartó pontokat, az iparág-specifikus panaszirodákat, vagy a több érdekelt felet összefogó, kormányrészvétellel létrejövő kezdeményezéseket.*

***Az MNKP 2014. szeptemberi átszervezését követően folyamatban van az MNKP panaszos eljárási rendjének megújítása, az új dokumentum várhatóan évvégéig elfogadásra kerül***

**5.3 Az országban székhellyel vagy leányvállalattal rendelkező vállalatok vonatkozásában tett-e az Ön kormánya lépéseket annak érdekében, hogy növelje elszámoltathatóságukat a külföldi tevékenységeik során az emberi jogokra gyakorolt hatásukkal kapcsolatban? Ha igen, kérjük, részletezze.[[5]](#footnote-5)**

*Abban az esetben, ha az Ön országában székhellyel rendelkező vállalatok nem folytatnak jelentős tevékenységeket külföldön, kérjük, jelezze, hogy ez a kérdés nem releváns.*

1. **Kérjük, adja meg azt a mértéket, amellyel az egyes alábbi tényezők akadályozzák a kormány azon képességét, hogy lépéseket tegyen az üzlet és emberi jogok terén.**

|  |  |  |  |  |
| --- | --- | --- | --- | --- |
| **Tényező** | **Legfontosabb tényező** | **Jelentős tényező** | **Elenyésző tényező** | **Nem tényező** |
| Forráshiány a végrehajtás, monitoring és jogi eljárás terén |  | X |  |  |
| Kormányon belüli ellenállás vagy egyetértés hiánya |  |  |  |  |
| Gazdasági érdekcsoportok vagy gazdasági társaságok ellenállása |  |  |  |  |
| Egyéb ellenállás kormányon kívüli befolyásos emberek és csoportok részéről |  |  |  |  |
| Külföldi kormányok vagy multilaterális intézmények által gyakorolt politikai korlátozások |  |  |  |  |
| Külföldi befektetések visszatartása miatti aggodalom |  |  |  |  |
| Az üzlet és emberi jogok témájával kapcsolatos tudás hiánya a kormányon belül |  | X |  |  |
| Kormányzati szervek koordinálásával kapcsolatos kihívások |  | X |  |  |
| Egyéb: \_\_\_\_\_\_\_\_\_\_\_\_\_\_\_\_\_\_\_\_\_\_ |  |  |  |  |

* 1. **Milyen támogatási formát fogadna szívesen az Ön kormánya a vállalatok emberi jogokra gyakorolt hatásával kapcsolatos intézkedések előmozdítása érdekében?**

*A támogatási formák magukban foglalhatják a kapacitásépítést, a képzést, a technikai segítségnyújtást, a tudásmegosztást, és a társországokkal való együttműködő tanulást.*

1. **Kérjük, ossza meg velünk további észrevételeit, beleértve esetleges, az üzlet és emberi jogok tárgyában való jövőbeli együttműködéssel és közös tanulással kapcsolatos ötleteit.**

**Köszönjük, hogy kitöltötte a kérdőívet.**

**További kérdéseit felteheti a** **horvath@business-humanrights.org** **címen.**

|  |
| --- |
| **További források:**[ENSZ Üzleti és Emberi Jogi Irányelvek](http://business-humanrights.org/en/un-guiding-principles/text-of-the-un-guiding-principles)[ENSZ üzlet és emberi jogok munkacsoportja](http://www.ohchr.org/EN/Issues/Business/Pages/NationalActionPlans.aspx)[Working Paper: Steps expected of states under UN Guiding Principles](http://business-humanrights.org/en/danish-institute-for-human-rights-explains-actions-expected-of-states-under-un-guiding-principles)*Stéphanie Lagoutte, Danish Institute for Human Rights*[Report: Human Rights Due Diligence - The Role of States](http://business-humanrights.org/en/report-human-rights-due-diligence-the-role-of-states) *Prof.Olivier De Schutter; Prof. Anita Ramasastry; Mark B. Taylor; Robert C. Thompson*[Toolkit: National Action Plans on Business and Human Rights](http://business-humanrights.org/sites/default/files/documents/DIHR%20-%20ICAR%20National%20Action%20Plans%20%28NAPs%29%20Report.pdf) *International Corporate Accountability Roundtable & Danish Institute for Human Rights*[**További eszközök & iránymutatás**](http://business-humanrights.org/en/un-guiding-principles/implementation-tools-examples/implementation-by-governments)**.** |

1. Válaszai során használhatja az ENSZ üzlet és emberi jogok munkacsoportjának nyújtott információt különösen a *8a (Tanácsadás), 8-12 (Jelentéstétel), 14-15 (Közbeszerzés), 16 (Állami tulajdonú vállalatok), 17 (Állami finanszírozás), 20 (Szociális és környezetvédelmi engedélyezési eljárás), 21-23 (Befektetés & kereskedelem) kérdések tekintetében.* [↑](#footnote-ref-1)
2. *Használhatja az ENSZ üzlet és emberi jogok munkacsoportjának felmérése során az 5-ös és 25-ös kérdésekre adott válaszait.* [↑](#footnote-ref-2)
3. *Használhatja az ENSZ üzlet és emberi jogok munkacsoportjának felmérése során a 29-es kérdésre adott válaszát.* [↑](#footnote-ref-3)
4. *Használhatja az ENSZ üzlet és emberi jogok munkacsoportjának felmérése során a 30-32-es kérdésekre adott válaszait.* [↑](#footnote-ref-4)
5. *Használhatja az ENSZ üzlet és emberi jogok munkacsoportjának felmérése során a 18-19-es és 28-as kérdésekre adott válaszait.* [↑](#footnote-ref-5)